Atviro konkurso sąlygų

1 priedas

TVIRTINU

AB „Kauno energija“

Technologijų ir inovacijų skyriaus vadovas

Laimonas Narbutas

2021 m. birželio 14 d.

**SUSKYSTINTŲ NAFTOS DUJŲ (SND)/PROPANAS PIRKIMO TECHNINĖ SPECIFIKACIJA**

1. Prekės pavadinimas.

1.1 Suskystintos naftos dujos (SND)/Propanas, (toliau – Kuras). Preliminarus planuojamas perkamo Kuro kiekis – 54000 kg.

1. Techninės specifikacijos sudarymo tikslas ir paskirtis:
	1. Aprūpinti Kuru mobilią 0,4 MW (4 vnt. po 0,1 MW katilai) katilinę, (toliau – Katilinė), skirtą šilumos gamybai vasaros metu, vykdant šilumos tiekimo trasų remontą.
	2. Paskirtis – karšto vandens gamyba.
	3. Katilinės vieta (adresas) – Kauno miesto teritorija, adresas tikslinamas pagal tai, kur vyks šilumos tiekimo trasų remonto darbai.
2. Techniniai reikalavimai Kurui:
	1. Kuro prekės kodas pagal kombinuotąją nomenklatūrą 2711 12 11, 2711 12 97, 2711 12 94.
	2. Kuro kokybė turi atitikti LST EN 589:2008 arba lygiaverčio standarto kokybės reikalavimus.
	3. Propano kiekis ≥93 proc. pagal svorį.
	4. Žemutinė degimo šiluma ≥ 12,7 kW/kg
	5. Vandens kiekis – nėra laisvo vandens.
	6. Bendras sieros kiekis (po odoravimo) ≤ 50 mg/kg
	7. Išgarinimo likutis ≤ 100 mg/kg
	8. Vandenilio sulfido kiekis – negalimas.
3. Kuro tiekimo laikotarpis:
	1. Sutarties laikotarpis 12 mėnesių, sutartis įsigalios ne anksčiau, kaip nuo 2021-07-20.
4. Kuro pristatymas:
	1. Kuras balionuose pristatomas į šalia Katilinės sumontuotą metalinę aikštelę (matmenys 1800 mm x 6000 mm) ir patalpinamas į spintinį grupinį suskystintų dujų balionų įrenginį (toliau – Dujų saugykla), kuri turi būti Kuro tiekėjo nuosavybė. Dujų spintų skaičių Dujų saugykloje apsprendžia pats tiekėjas, bet jis turi būti toks, kad užtikrintų iki 30 kg/val. stabilų ir nepertraukiamą Kuro tiekimą į Katilinę, dirbant maksimaliu apkrovimu. Maksimalus Kuro poreikis – 720 kg/parą.
	2. Dujų spintos turi būti apjungtos į dvi grupes (pagrindinė ir rezervinė), kurios sudaro vieną tiekimo sistemą. Katilinės darbo metu Kuras tiekiamas iš pagrindinės grupės, o Kurui pasibaigus, automatiniu būdu perjungiama darbui iš rezervinės grupės. Kol dujos naudojamos iš rezervinės grupės, tiekėjas turi pakeisti tuščius balionus pilnais pagrindinėje grupėje.
	3. Dujų saugykloje turi būti sumontuota balionų jungiamieji vamzdynai – kolektoriai, žarnos dujų balionų pajungimui, uždaromieji įtaisai, slėgio reguliavimo ir apsauginė armatūra, slėgio indikatorius, parodantis dujų slėgį toje spintų grupėje, iš kurios tiekiamas Kuras ir pagal kurį būtų galima nustatyti dujų kiekio pokyčius balionuose, (toliau – Įranga). Įranga turi būti įrengta vadovaujantis Lietuvos Respublikos teisės aktais, reglamentuojančiais Įrangos montavimą, naudojimą, saugos ir kokybės reikalavimus ir yra Kurą tiekiančios įmonės atsakomybėje.
	4. Katilinėje šiuo metu prieš kiekvieną katilą sumontuoti dujų slėgio reguliatoriai GOK markės, tipas, FL 92-4. Po reguliatoriaus tiekiamų į degiklius maksimalus dujų slėgis sudaro 50 mbar.
	5. Sunaudotų dujų katilinėje apskaitai sumontuotas membraninis dujų skaitiklis BK-G10M. Dujų skaitiklio DN 32 mm., PN 0,5 bar. ,pralaidumas (0,1-16 m3/h).
	6. Kuras pristatomas balionuose po 33 kg. Balionų iškrovimas į Dujų saugyklą ir pajungimas prie katilinės dujotiekio įeina į Kuro tiekimo apimtis.
	7. Kuras tiekiamas pateikus užsakymą tiekėjui (telefonu ar elektroniniu paštu) – pagal poreikį, prieš vieną darbo dieną iki numatomo patiekimo. Kuro poreikis bus kintamas ir priklausys nuo katilinės apkrovimo. Nesant Katilinės panaudojimo poreikio, Kuras gali būti iš viso neužsakomas.
	8. Katilinės dujų vamzdyno skersmens DN20 sujungimui tarp Dujų saugyklos ir Katilinės numatyti lanksčią jungtį (metalizuota žarna).
	9. Perkamas Kuras pristatomas balionuose, kurie užpildomi, pasveriami ir užplombuojami pilstymo stotyje. Ant kiekvieno baliono turi būti užklijuota etiketė, kurioje užrašyta baliono ir jame esančių dujų masės, leistinas dujų masės nuokrypis ir kita informacija, pagal Prekybos naftos produktais taisyklių 2 priede pateiktą suskystintų naftos dujų baliono ženklinimo etiketės pavyzdį. Leistinas dujų masės nuokrypis balione gali būti ± 200 gramų. ( Suskystintų naftos dujų įrenginių eksploatavimo taisykles).
5. Pasiūlyme pateikti:

6.1. 1 kg. Kuro kainą Eur be PVM. su transportavimo išlaidomis iki Katilinės, su balionų iškrovimo, pajungimo ir Dujų saugyklos naudojimo išlaidomis.

7. Su atvežtu Kuru pateikiami dokumentai:

7.1. Dujų kokybės pažymėjimas, kuriame šalia Kuro kokybės rodiklių būtų nurodoma ir Kuro žemutinė degimo šiluma bei komponentinė sudėtis procentais nuo masės.

7.2. Saugos duomenų lapas.

7.3. Krovinio važtaraštis.

7.4. Iki kiekvieno mėnesio 10 (dešimtos) dienos Kuro tiekėjas pateikia pirkėjui PVM sąskaitą faktūrą už praėjusį mėnesį patiektą Kurą, pridedant viso per tą mėnesį pristatyto Kuro perdavimo – priėmimo aktus, pasirašytus abiejų šalių.

Technologijų ir inovacijų skyriaus

vyresnysis inžinierius Artūras Aladaitis